COM7 ร่วงต่อ 3% นิวโลว์รอบ 2 ปี กังวลงบไตรมาส 1 อ่อนตัว หลังดีมานด์สินค้าไอทีหด
COM7 ร่วงต่อ 3% ทำนิวโลว์ในรอบ 2 ปี 2 เดือน ขณะที่ลงติดต่อ 5 วันทำการลงไป 10% สะท้อนแนวโน้มงบไตรมาส 1/66 อ่อนตัว ดีมานด์สินค้า IT หด พร้อมมีการแข่งขันแรงกดกำไร
COM7 ร่วงต่อ 3% ทำนิวโลว์ในรอบ 2 ปี 2 เดือน ขณะที่ลงติดต่อ 5 วันทำการลงไป 10% สะท้อนแนวโน้มงบไตรมาส 1/66 อ่อนตัว ดีมานด์สินค้า IT หด พร้อมมีการแข่งขันแรงกดกำไร
26 เม.ย. 2566

ผู้สื่อข่าวรายงานว่า วันนี้ 26 เม.ย. 66 ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 11:09 น. อยู่ที่ระดับ 25.50 บาท ลบไป 1 บาท หรือลงไป 3.77% สูงสุดที่ระดับ 26.75 บาท ต่ำสุดที่ระดับ 25.50 บาท ด้วยมูลค่าการซื้อขาย 391.42 ล้านบาท ซึ่งราคาหุ้นปรับตัวลงจนทำนิวโลว์ในรอบ 2 ปี 2 เดือน ขณะเดียวกันหากดู 5 วันทำการพบว่าราคาหุ้นลงมาอย่างต่อเนื่องราว 9.73%
สำหรับราคาหุ้น COM7 อ่อนตัวลงต่อเนื่องเป็นผลจากนักลงทุนเทขายเพื่อลดความเสี่ยงหลังวิตกกังวลว่าผลประกอบการในไตรมาส 1/66 อาจออกมาไม่ค่อยดีนักตามที่ทางนักวิเคราะห์หลายสำนักประเมินไว้
ตามเช่นบทวิเคราะห์ของ บล.กสิกรไทย คาดว่า แนวโน้มกำไรไตรมาส 1/66 ของ COM7 มีทิศทางอ่อนตัวลง จากดีมานด์ของสินค้าไอทีที่ไม่ใช่สมาร์ทโฟน ในประเทศที่อ่อนแอลง สะท้อนจากยอดขายสินค้าไอทีในร้านค้าเครือ COM7 ที่ไตรมาส 1/66 คาดว่าลดลงราว 20% ประกอบกับการแข่งขันในตลาดของสินค้าไอทีที่มีการแข่งขันรุนแรง ส่งผลให้แนวโน้มของอัตรากำไรขั้นต้นถูกกดดันไปด้วย
ประกอบกับยังมีความกังวลเกี่ยวกับรูปแบบธุรกิจของ COM7 จากการขยายร้านค้าที่ไม่ใช่ไอที เช่น ร้านขายยา และร้านขายผลิตภัณฑ์ดูแลสัตว์เลี้ยง จะช่วยเข้ามาหนุนการฟื้นขึ้นของกำไรได้อย่างไร
ขณะที่ บล.บัวหลวง ระบุถึงประเด็นหลักกดดัน COM7 มาจากมาร์จิ้นอาจจะอ่อนตัวลงมาตามยอดขายสินค้าไอที รวมถึงการจัดโปรโมชั่นที่มากขึ้นในไตรมาส 1/66 ที่ส่งผลทำให้มาร์จิ้นไม่ดีเท่ากับปีก่อน และยอดขายสมาร์ทโฟนในส่วนของ iPhone ชะลอลง เป็นไปตามยอดขายสินค้า Apple ที่ชะลอตัวลงจากการขาย iPhone ที่ลดลงเข้ามากดดันด้วย
นอกจากนี้ บล.ฟินันเซีย ไซรัส ระบุถึงผลประกอบการคาดกำไรปกติไตรมาส 1/66 อยู่ที่ 840 ล้านบาท ลดลง 8% จากไตรมาสก่อนหน้า จากปัจจัยด้านฤดูกาลหลังการเปิดตัวiPhone ใหม่ในไตรมาส 4/65 ในขณะที่กาไรน่าจะโต 7% จากงวดเดียวของปีก่อน จากยอดขายสินค้าของ Apple ซึ่งคาดว่าจะโต 25% จากงวดเดียวของปีก่อน โดยเฉพาะอย่างยิ่งสาหรับ iPad GEN9 (รุ่นปี 63) และ iPhone14
อย่างไรก็ดียอดขายสินค้า IT น่าจะลดลงในไตรมาส 1/66 โดยเฉพาะอย่างยิ่งสำหรับสินค้าประเภทLaptop และ PC อัตรากำไรขั้นต้นน่าจะทรงตัวจากไตรมาสก่อนหน้า และดลง 50bps จากงวดเดียวของปีก่อน ส่วนมากจากรายการส่งเสริมการขายและสัดส่วนยอดขายสินค้าตกรุ่นคาดว่าสัดส่วนค่าใช้จ่ายการขายและบริหารต่อยอดขายจะอยู่ที่ 7.4% เพิ่มขึ้น 50bps จากไตรมาสก่อนหน้า และ 30bps จากงวดเดียวของปีก่อน ซึ่งจากฐานเงินเดือนพนักงานและโบนัสที่สูงขึ้น